Source: http://mikkeli.cloudnc.fi/fi-FI/Toimielimet/Vanhusneuvosto/Kokous_14122017/Kaupungin_tilojen_kaytto(6397)
Timestamp: 2019-07-23 07:11:48+00:00
Document Index: 11373797

Matched Legal Cases: ['§ 28', '§ 17', '§ 25', '§ 27', '§ 29', '§ 30', '§ 31', '§ 32', '§ 33', '§ 34', '§ 35', '§ 37']

Vanhusneuvosto, kokous 14.12.2017
§ 28 Kaupungin tilojen käyttö
MliDno-2017-2475
Vanhusneuvosto 18.10.2017 § 17:
"Kaupungin tilojen käyttö
Järjestöjen mahdollisuutta tilojen käyttöön voidaan helpottaa tilojen vuokrahintoja kohtuullistamalla. Esim. Urpolankartanossa on edullinen vuokrahinta (35 € tunti). Siellä vuokraajan tulee siivota itse tilat jäljiltään. Tilan käyttö on aika vähäistä. Hinnasta kannattaa neuvotella eri tilanteissa ja tarpeissa.
Asiantuntijoiden puheenvuorojen jälkeen asiasta käytiin keskustelu. Kaupungin tilojen käytöstä on yhdistysten hyvä käydä neuvottelu omiin tarpeisiin perustuen."
Vanhusneuvosto jatkaa asian käsittelyä.
Kuusi eläkeläisjärjestöä on tavannut eläkeläisjärjestöjen tilakysymyksissä 12.12.2017 kaupunginjohtajan, sivistysjohtajan, kirjastotoimenjohtajan ja teknisen johtajan. Tilakysymyksissä ei ole kuultu järjestöjä.
Eläkeläisjärjestöt ovat jättäneet kaupungille asiasta kuntalaisaloitteen, joka liitetään pöytäkirjaan.
Sotkun tilojen käyttöön liittyvät kysymykset olivat keskustelussa keskeisinä. Liikunta ja ihmisten kohtaaminen Sotkulla on ollut arvokas monin tavoin.
Tilakysymyksissä on eriarvoisuutta alueittain. Entisissä kuntataajamissa tilojenkäyttömahdollisuuksia ei ole samassa määrin olemassa. Tilakustannukset ovat erilaisia eri alueilla. Lisäksi haja-asutusalueelta kuljetukset ovat tärkeitä, jotta voi osallistua muualla olevaan toimintaan.
Järjestöavustukset on alustavasti suunniteltu korvata tilojen muodossa eli on esitetty mallia kumppanuustalosta järjestöille.
Toimitiloja tarvitaan toiminnan turvaamiseksi. Vanhusneuvosto edistää asiaa määrätietoisesti. Vanhusneuvosto päätti yhtyä eläkeläisjärjestöjen jättämään kuntalaisaloitteeseen.
Liite Eläkeläisjärjestöjen kuntalaisaloite.pdf (pdf, 759 kt)
§ 25 Kokouksen avaus
§ 27 Kokouksen työjärjestys ja pöytäkirjantarkastajien valinta
§ 29 Liikenneyhteydet kaupunkialueella ja haja-asutusalueilla
§ 30 Mikkelin kaupungin strategian vaihe
§ 31 Vanhusneuvoston esite
§ 32 Terveiset lautakuntien sekä Essoten vanhus- ja vammaisneuvoston kokouksista
§ 33 Työryhmät
§ 34 Kehittämishankkeet
§ 35 Iäkkäiden ja vammaisten palvelut - vammais- ja vanhusneuvoston seminaari
§ 37 Seuraavat kokoukset ja kokouksen päättäminen